
מדינת ישראל

מיכה לינדנשטראוס, שופט (בדימ')
מבקר המדינה
ונציב תלונות הציבור 

חוק המפלגות, התשנ"ב-1992
דוח על תוצאות ביקורת החשבונות של המתמודדים בבחירות המקדימות במפלגת מרצ - יחד לכהונת יושב ראש המפלגה 
שנערכו ביום 7.2.12
כללי 
1. על מערכת "בחירות מקדימות" חלות הוראות פרק ב' לחוק המפלגות, התשנ"ב-1992 (להלן-החוק), וכן חלות הנחיות מבקר המדינה לפי חוק המפלגות, בדבר ניהול מערכת החשבונות ודיווח בבחירות מקדימות, התשס"ט-2008 (להלן - ההנחיות).
2. על פי החוק "בחירות מקדימות" הן "בחירות לבחירת מועמדי המפלגה לאחד מהתפקידים האלה, תהא שיטת הבחירות אשר תהא: יושב ראש המפלגה, ... ".
3. על פי סעיף 28יח2 לחוק, על מפלגה להודיע למבקר המדינה על מועד הבחירות המקדימות בה ועל מספר בעלי זכות הבחירה, על הסכומים שרשאים המועמדים לקבל ולהוציא ועל שמות המועמדים.
4. בהתאם להודעת מפלגת מרצ - יחד (להלן - המפלגה) למשרדי, נערכו ביום 7.2.12 בחירות מקדימות לבחירת יושב ראש המפלגה (להלן - הבחירות המקדימות). מספר בעלי זכות הבחירה במפלגה בבחירות המקדימות היה 1,000.
5. סעיף 28א לחוק קובע כי "תקופת בחירות" היא: "תקופה שתחילתה ביום החלטה של מפלגה על קיום בחירות מקדימות וסופה בתום 14 ימים לאחר יום הבחירות המקדימות..." 
6. לפיכך, תקופת הבחירות המקדימות במפלגה החלה ביום 31.10.11 ונסתיימה ביום 21.2.12. 
7. 
בסעיף 28א לחוק הוגדר "מועמד" - "מי שהוא נבחר הציבור או מי שהכריז על עצמו כמועמד, או הודיע ברבים, בעל-פה או בכתב, במפורש או על דרך התנהגות, על כוונתו להתמודד בבחירות מקדימות ...".
8. במערכת הבחירות המקדימות האמורה השתתפו שלושה מועמדים: זהבה גלאון אשר נבחרה ליו"ר המפלגה, אילן גילאון ואורי אופיר. 
9. סעיף 28כב(א)(1) לחוק קובע כי "מועמד ימסור למבקר המדינה, לא יאוחר משישה שבועות לאחר יום הבחירות המקדימות, דוח על מערכת החשבונות שניהל למימון התמודדותו בבחירות המקדימות, על תרומות שקיבל והוצאות שהוציא עד למועד מסירת הדוח כאמור ועל הלוואות שנטל; לדוח יצורף תצהיר בהתאם לסעיף 15 לפקודת הראיות [נוסח חדש], התשל"א-1971, המאמת את נכונות האמור בו ושלמותו". 
10. המועמדים הגישו את הדוחות במועד וצירפו תצהיר כנדרש. 
11. סעיף 28כד(א) לחוק קובע כי: "בתוך 12 שבועות מהמועד האחרון לפי סעיף 28כב למסירת דוחות, ימסור מבקר המדינה ליושב ראש הכנסת, לרשם ולמוסד לביקורת של המפלגה, דוח על ביקורת מערכת החשבונות של מועמדי המפלגה בבחירות המקדימות". מועד מסירת דוח מבקר המדינה ליושב ראש הכנסת, לרשם ולמוסד לביקורת של המפלגה הוא איפוא 12.6.12. 
12. דוח זה כולל את תוצאות הביקורת על חשבונות המועמדים לכהונת יושב ראש המפלגה בבחירות המקדימות במפלגה. 


ממצאי הביקורת העיקריים
הוראות החוק
דיווח ותצהירים 
13. על פי סעיף 28כ לחוק "מועמד יגיש למבקר המדינה, לא יאוחר מהיום שבו פתח חשבון בנק לפי סעיף 28יט, הודעה שבה יאשר כי קרא את כל ההוראות הנוגעות לתרומות, להוצאות ולניהול חשבונות בבחירות מקדימות כפי שנקבעו לפי חוק זה ובהנחיות מבקר המדינה, וכי הוא מודע להן וכן יפרט את הפרטים כאמור בסעיף 28ב(ב)(1)".	
14. כל המועמדים הגישו הודעה כאמור.
15. סעיף 28כא(א) לחוק קובע כי: "מועמד ימסור למבקר המדינה הודעה על כל תרומה שקיבל מתורם ועל כל תרומה שהחזיר לתורם בתוך 14 ימים מיום שקיבל או שהחזיר את התרומה ואולם בתקופה שתחילתה ביום ה-14 שלפני יום הבחירות המקדימות וסיומה ביום ה-14 שאחריו, ימסור המועמד הודעה על כל תרומה שקיבל או שהחזיר כאמור לא יאוחר מ-24 שעות ממועד קבלתה או החזרתה; מבקר המדינה יפרסם את המידע כאמור בסעיף קטן זה עם קבלתו". 
16. (א) 	כל המועמדים דיווחו על קבלת תרומות באתר האינטרנט של מבקר המדינה.
(ב) 	בנספחים לדוח זה מובאים נתונים מעודכנים על התרומות בשווי 500 ש"ח ויותר שקיבל כל אחד מהמועמדים על פי דיווחיו למבקר המדינה. 


תקרת ההכנסות וההוצאות
17. לפי סעיף 28ח(א) לחוק "מועמד לא יקבל תרומות למימון התמודדותו בבחירות מקדימות ולא יוציא הוצאות, בשווי כולל העולה על הסכומים המפורטים להלן, לפי מספר בעלי זכות הבחירה באותן בחירות מקדימות:
	מספר בעלי זכות הבחירה	הסכום הכולל
	(1)	עד 50	לעניין תרומות - 0 שקלים חדשים; 
			לעניין הוצאות - 5,000 שקלים חדשים;
	(2)	51 עד 9,999 	5,000  שקלים חדשים ועוד 15 שקלים חדשים לכל 
			בוחר מעל ל-50 בוחרים;
	(3)	10,000 עד 99,999	155,000 שקלים חדשים ועוד 2.75 שקלים חדשים 
			לכל  בוחר מעל ל-10,000 בוחרים;
	(4)	100,000 ומעלה 	405,000 שקלים חדשים ועוד 2 שקלים חדשים 
			לכל  בוחר מעל ל-100,000 בוחרים".
18. סעיף 28ח(ב) לחוק קובע כי "בבחירות מקדימות שבהן מתמודד מועמד לתפקיד של יושב ראש המפלגה או ראש הממשלה ושזכאים להשתתף בהן פחות מ-50,000 בעלי זכות בחירה יהיה הסכום לעניין סעיף קטן (א) פי שניים מן הסכומים המפורטים בו; היה מספר בעלי זכות הבחירה 50,000 לפחות, יהיה הסכום כאמור פי ארבעה מן הסכומים המפורטים בסעיף קטן (א)".
19. כאמור מספר בעלי זכות הבחירה היה 1,000. לאחר עדכון הסכומים הנקובים בחוק לפי העלייה של מדד המחירים לצרכן, סכום התרומות המרבי שכל מועמד היה רשאי לקבל וסכום ההוצאות המרבי שהיה רשאי להוציא בבחירות המקדימות היה 39,320 ש"ח.
20. שלושת המועמדים לא חרגו מהיקף ההוצאות הכולל שכל אחד מהם היה רשאי להוציא בבחירות המקדימות.
21. שלושת המועמדים עמדו בתקרת התרומות שמותר היה להם לקבל. 


הכנסות והוצאות
22. מדיווחי המועמדים על הכנסותיהם והוצאותיהם למשרדי עולה כי הכנסותיהם הסתכמו 
ב-68,995 ש"ח, מזה 47,320 ש"ח תרומות מהארץ ו-21,675 ש"ח מימון ממקורות עצמיים - תרומות עצמיות ותרומות מבני משפחה. הוצאותיהם של כלל המועמדים הסתכמו ב-68,170 ש"ח. 



תוצאות ביקורת חשבונות המועמדים

זהבה גלאון 
על פי הדוח הכספי שהגישה המועמדת, הסתכמו הכנסותיה ב-37,850 ש"ח, מתוכן 36,850 ש"ח תרומות מהארץ ו-1,000 ש"ח ממימון עצמי. ההוצאות הסתכמו ב-36,923 ש"ח.
הוצאות המועמדת היו בגבולות האמורים בסעיף 28ח לחוק.
הכנסות המועמדת לא חרגו מהגבולות האמורים בפרק ב' לחוק.
המועמדת ניהלה את מערכת חשבונותיה לפי הוראות החוק והנחיות מבקר המדינה.

אילן גילאון 
על פי הדוח הכספי שהגיש המועמד, הסתכמו הכנסותיו ב-19,975 ש"ח, מתוכן 8,800 ש"ח תרומות מהארץ ו-11,175 ש"ח ממימון עצמי. ההוצאות הסתכמו ב-19,975 ש"ח.
הוצאות המועמד היו בגבולות האמורים בסעיף 28ח לחוק.
הכנסות המועמד לא חרגו מהגבולות האמורים בפרק ב' לחוק.
המועמד ניהל את מערכת חשבונותיו לפי הוראות החוק והנחיות מבקר המדינה.

אורי אופיר 
על פי הדוח הכספי שהגיש המועמד, הסתכמו הכנסותיו ב-11,170 ש"ח, מתוכן 1,670 ש"ח תרומות מהארץ ו-9,500 ש"ח ממימון עצמי. ההוצאות הסתכמו ב-11,272 ש"ח.
הוצאות המועמד היו בגבולות האמורים בסעיף 28ח לחוק.
הכנסות המועמד לא חרגו מהגבולות האמורים בפרק ב' לחוק.
המועמד ניהל את מערכת חשבונותיו לפי הוראות החוק והנחיות מבקר המדינה.



בחירות לתפקיד יו"ר סיעת מרצ בהסתדרות
23. על פי הוראות החוק "בחירות מקדימות" הן בחירות לבחירת מועמדי המפלגה לתפקיד בה או מטעמה.
24. ביום 16.2.2012 התקיימו בחירות מקדימות במפלגה לבחירת יו"ר סיעת המפלגה בהסתדרות. בבחירות התמודדו שני מועמדים: מר יוסי מרציאנו אשר נבחר לתפקיד וגב' יפעת סולל. 
25. מספר בעלי זכות הבחירה בבחירות המקדימות היה 97 בוחרים. סכום התרומות המרבי שמועמד היה רשאי לקבל וסכום ההוצאות המרבי שמותר היה למועמד להוציא עמד על 6,115 ש"ח.
26. על פי סעיף 28 כב(ב) לחוק "מועמד שלא קיבל תרומות או לא הוציא הוצאות ימסור למבקר המדינה הודעה המאשרת זאת".
27. המועמדים העבירו למשרדנו הודעה כי לא היו להם כל הוצאות בקשר להתמודדותם בבחירות המקדימות לתפקיד יו"ר הסיעה בהסתדרות וכי לא קיבלו כל תרומות למימון התמודדותם, לפיכך קבעתי כי המועמדים עמדו בגבולות שנקבעו בחוק.


		
		מיכה לינדנשטראוס, שופט (בדימ')
		מבקר המדינה
		ונציב תלונות הציבור
ירושלים, 	סיון  התשע"ב
	יוני  2012


10
7


נספח
בחירות לתפקיד יו"ר המפלגה
נתונים על התרומות שקיבלו המועמדים
(תרומות מעל 500 ש"ח)
מועמדת: זהבה גלאון
	סכום התרומה (בש"ח)
	כתובת
	שם התורם

	1,000
	פתח תקווה
	זהבה גלאון

	10,000
	תל אביב
	נחמה ויעקב בורק

	5,000
	כפר מרדכי
	רונן אלקלעי

	5,000
	תל אביב
	ציון דלל

	3,000
	תל אביב
	רן כהן

	500
	תל אביב
	טליה גלאנץ

	5,000
	תל אביב
	מיקי תמיר

	3,600
	רחובות
	שרה סלע

	1,000
	כפר שמריהו
	גילי מזן

	1,000
	כפר ויתקין
	אלא גרא

	2,500
	רמת השרון
	ארלוק אליהו



מועמד: אילן גילאון 
	סכום תרומה (בש''ח) 
	כתובת
	שם התורם

	500
	תל אביב
	יבין רוכלי

	1,000
	קרית טבעון
	עופר גוטמן

	2,000
	אשדוד
	רוברט ורחל הופנר

	1,000
	הרצליה
	יונתן וחנה יסעור

	1,000
	תל אביב
	קטרין ודוד ורשאי

	1,000
	כפר ורדים
	רבקה ויהושע לוינגר

	500
	ראשל"צ
	אמנון קידר

	500
	רמת שרון
	יגאל קידר

	3,000
	רמת גן
	ענבר גירון - גילאון

	800
	תל אביב
	ירון קידר

	8,175
	אשדוד
	אילן גילאון




מועמד: אורי אופיר 
	סכום תרומה (בש''ח) 
	כתובת
	שם התורם

	9,500
	קיבוץ מצר
	אורי אופיר

	1,200
	רחובות
	יובל אופיר

